da da de fr de da eo sv da da id eo sv da da de da fr da de da da da da da da de en da de da da en da da da da da da da da sv nl da da de da da da da da da da da da da da da da da da da da da da da nn da da da da da da nl da da da da fr nl da nb ca eu sv da en da eo sv da da da en en da en
Madfællesskab Lolland-Falster - Mad og måltider som social løftestang
Madfællesskab Lolland-Falster er et netværk af frivillige fra foreningslivet, der arbejder for sundere og mere involverende mad- og måltidsaktiviteter.
Partnere: Lolland Kommune, Guldborgsund Kommune
Økonomi: Projektet er finansieret af Miljø- og Fødevareministeriet
Madfællesskab Lolland-Falster er et udviklingsprojekt, hvor frivillige fra foreninger og lignende fællesskaber uddannes i at planlægge og afvikle involverende mad- og måltidsaktiviteter. Deltagerne motiveres desuden til at blive en del at et tværgående netværk, der arbejder for at udbrede projektets principper og metoder til andre dele af lokalsamfundet.
Målet er at udvikle en sundere madkultur i foreningslivet, øge viden blandt alle involverede og skabe stærkere fællesskaber med øget fokus på gode råvarer, sund mad og deltagerinvolvering.
Samtidig er der en målsætning om et styrket kommunalt fokus på at anvende mad og måltider strategisk i arbejdet med at skabe sociale forandringer.
Madkulturens rolle i projektet
Madkulturen er projektleder og står for udviklingen af det såkaldte kulinariske kørekort og for undervisningen af de frivillige.
Madkulturen understøtter desuden de kommunale projektkoordinatorer i udviklingen af ‘Madfællesskab Lolland-Falster’ som lokalt netværk og borgerbevægelse.
Foreløbig har over 100 personer fra 33 forskellige foreninger og fællesskaber fået det kulinariske kørekort. Mere end 10.000 deltagere har været involveret i efterfølgende mad- og måltidsaktiviteter.
Grøn opkvalificering af professionelle køkkener
Social og faglig trivsel blandt sårbare børn
Mad og trivsel i heldagsskolen
Madkulturen er en selvejende videns- og forandringsinstitution under Ministeriet for Fødevarer, Landbrug og Fiskeri.
Madkulturens vision er ’Bedre mad til alle’. Det løfte fortæller, hvorfor Madkulturen er sat i verden – nemlig at gøre bedre råvarer, madlavning og måltider tilgængelige for alle uanset alder, indkomst, social baggrund og geografisk placering. ​ ​
EAN: 5798 000 877 900
Follow a manual added link
Copyright Madkulturen 2019 © Produceret af Kathart Interactive
Madfællesskaber for unge Bæredygtighedsværktøj til fødevarebranchen